type: legislation

jurisdiction: Hungary

text:
152/2017. (V. 2.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – Stegmajerné dr. Varga
Zsuzsannát a 2017. május 1. napjától 2020. április 30. napjáig terjedő időtartamra bíróvá kinevezem.
Budapest, 2017. április 18. Áder János s. k.,
 köztársasági elnök


text:
1147/2013. (III. 21.) Korm. határozata a Magyarország Kiváló Művésze, a Magyarország Érdemes Művésze és a Magyarország Babérkoszorúja díjak 2013. adományozásáról.
Magyarország Kormánya március 15-e, nemzeti ünnepünk alkalmából Esztergályos Cecília Jászai Mari-díjas színművésznek, Érdemes Művésznek,
Kárpáti Tamás Munkácsy Mihály-díjas festő- és grafikusművésznek, Érdemes Művésznek, a Magyar Művészeti Akadémia
rendes tagjának, Keleti Éva Balázs Béla-díjas és Táncsics Mihály-díjas fotográfusnak, Érdemes Művésznek,
Lukács Sándor Jászai Mari-díjas színművésznek, Érdemes Művésznek, Szacsvay László Jászai Mari-díjas színművésznek, Érdemes Művésznek,
Szegedi Erika Jászai Mari-díjas színművésznek, Érdemes Művésznek a
MAGYARORSZÁG KIVÁLÓ MŰVÉSZE díjat, Bajcsay Mária Jászai Mari-díjas színművésznek,
Csurka László Jászai Mari-díjas színművésznek, rendezőnek, Erkel László Kentaur Jászai Mari-díjas díszlet- és jelmeztervezőnek,
Gulyás Gyula Balázs Béla-díjas filmrendezőnek, a Magyar Művészeti Akadémia rendes tagjának,
Gulyás János Balázs Béla-díjas filmrendezőnek, operatőrnek, a Magyar Művészeti Akadémia rendes tagjának,
Györfi Sándor Munkácsy Mihály-díjas szobrász- és éremművésznek, Kisfaludy András Balázs Béla-díjas filmrendezőnek, producernek,
Körtvélyessy Zsolt Jászai Mari-díjas színművésznek, Meszléry Judit Jászai Mari-díjas színművésznek,
Molnár Kálmán Munkácsy Mihály-díjas tervezőgrafikus-művésznek, Nagy Anna Jászai Mari-díjas színművésznek,
Sunyovszky Szilvia Jászai Mari-díjas színművésznek, Szűcs Nelli Jászai Mari-díjas színművésznek,
Tillai Aurél Liszt Ferenc-díjas zeneszerzőnek, karnagynak, a Pécsi Tudományegyetem Művészeti Kar professor emeritusának,
Voith Ági Jászai Mari-díjas színművésznek a MAGYARORSZÁG ÉRDEMES MŰVÉSZE
díjat, Ács Margit József Attila-díjas írónak, esszé- és tanulmányírónak, kritikusnak, szerkesztőnek, a Magyar Művészeti
Akadémia rendes tagjának, Szőcs Géza József Attila-díjas költőnek,
Tóth Erzsébet József Attila-díjas költőnek, a Magyar Művészeti Akadémia levelező tagjának a
MAGYARORSZÁG BABÉRKOSZORÚJA díjat adományozza. Orbán Viktor s. k.,
miniszterelnök


text:
362/2013. (VIII. 21.) KE határozata dandártábornoki kinevezésről.
Az Alaptörvény 9. cikk (4) bekezdés e) pontja, valamint a fegyveres szervek hivatásos állományú tagjainak szolgálati
viszonyáról szóló 1996. évi XLIII. törvény 4. § (3) bekezdése alapján – a belügyminiszter javaslatára – dr. Tarcsa Csaba
rendőr ezredest 2013. augusztus 20-ai hatállyal rendőr dandártábornokká kinevezem.
Budapest, 2013. augusztus 6. Áder János s. k.,
 köztársasági elnök


text:
90/2012. (VIII. 28.) VM rendelete az Európai Mezőgazdasági Garancia Alapból finanszírozott egységes területalapú támogatás (SAPS), valamint az ahhoz kapcsolódó kiegészítő nemzeti támogatások (top up) 2012. igénybevételével kapcsolatos egyes kérdésekről szóló 32/2012. (IV. 2.) VM rendelet alapján számítandó támogatáscsökkentés keretében alkalmazandó elvi maximum értékek nemzeti összegeiről.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes
kérdéseiről szóló 2007. évi XVII. törvény 81. § (3) bekezdés a) pontjában kapott felhatalmazás alapján, az egyes miniszterek, valamint
a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 94. § a) és b) pontjában
meghatározott feladatkörömben eljárva a következőket rendelem el: 1. Szántóföldi növények
1. § A 2012. évre vonatkozóan Magyarország által folyósítandó kiegészítő nemzeti közvetlen kifizetések engedélyezéséről
szóló, 2012. június 4-i [C(2012) 3483] bizottsági végrehajtási határozatban (a továbbiakban: végrehajtási határozat)
foglaltakra figyelemmel a szántóföldi (GOFR) növények támogatása esetében az Európai Mezőgazdasági Garancia
Alapból finanszírozott egységes területalapú támogatás (SAPS), valamint az ahhoz kapcsolódó kiegészítő nemzeti
támogatások (top up) 2012. évi igénybevételével kapcsolatos egyes kérdésekről szóló 32/2012. (IV. 2.) VM rendelet
34–37. §-a alapján történő támogatáscsökkentés (a továbbiakban: támogatáscsökkentés) kiszámítása során nemzeti
szinten 195 941 000 euró elvi maximum összeg vehető figyelembe.
2. Rizs 2. § A végrehajtási határozatban foglaltakra figyelemmel a rizs termeléstől elválasztott nemzeti kiegészítő támogatás
esetében a támogatáscsökkentés kiszámítása során nemzeti szinten 991 000 euró elvi maximum összeg vehető
figyelembe. 3. Dohány 3. § (1) A végrehajtási határozatban foglaltakra figyelemmel a Burley dohány termeléstől elválasztott nemzeti kiegészítő
támogatás esetében a támogatáscsökkentés kiszámítása során nemzeti szinten 3 858 000 euró elvi maximum összeg
vehető figyelembe. (2) A végrehajtási határozatban foglaltakra figyelemmel a Virginia dohány termeléstől elválasztott nemzeti kiegészítő
támogatás esetében a támogatáscsökkentés kiszámítása nemzeti szinten 11 178 000 euró elvi maximum összeg
vehető figyelembe. 4. Hízottbikatartás 4. § A végrehajtási határozatban foglaltakra figyelemmel a hízottbikatartás termeléstől elválasztott nemzeti kiegészítő
támogatás esetében a támogatáscsökkentés kiszámítása során nemzeti szinten 19 836 000 euró elvi maximum összeg
vehető figyelembe. 5. Anyatehéntartás 5. § (1) A végrehajtási határozatban foglaltakra figyelemmel az anyatehéntartás termeléshez kötött nemzeti kiegészítő
támogatás esetében a támogatáscsökkentés kiszámítása során nemzeti szinten 15 341 000 euró elvi maximum összeg
vehető figyelembe. (2) A végrehajtási határozatban foglaltakra figyelemmel az anyatehéntartás termeléstől elválasztott nemzeti kiegészítő
támogatás esetében a támogatáscsökkentés kiszámítása nemzeti szinten 3 717 000 euró elvi maximum összeg vehető
figyelembe. 6. Extenzifikációs szarvasmarhatartás 6. § A végrehajtási határozatban foglaltakra figyelemmel az extenzifikációs szarvasmarhatartás termeléstől elválasztott
nemzeti kiegészítő támogatás esetében a támogatáscsökkentés kiszámítása során nemzeti szinten 14 512 000 euró
elvi maximum összeg vehető figyelembe. 7. Anyajuhtartás 7. § A végrehajtási határozatban foglaltakra figyelemmel az anyajuhtartás termeléshez kötött nemzeti kiegészítő
támogatás esetében a támogatáscsökkentés kiszámítása során nemzeti szinten 2 253 000 euró elvi maximum összeg
vehető figyelembe. 8. Kedvezőtlen adottságú területeken nyújtandó anyajuhtartás
8. § A végrehajtási határozatban foglaltakra figyelemmel a kedvezőtlen adottságú területeken nyújtandó anyajuhtartás
termeléstől elválasztott nemzeti kiegészítő támogatás esetében a támogatáscsökkentés kiszámítása során nemzeti
szinten 2 100 000 euró elvi maximum összeg vehető figyelembe.
9. Tej 9. § A végrehajtási határozatban foglaltakra figyelemmel a termeléstől elválasztott nemzeti kiegészítő tejtámogatás
esetében a támogatáscsökkentés kiszámítása során nemzeti szinten 56 053 000 euró elvi maximum összeg vehető
figyelembe. 10. Az euró alkalmazása 10. § E rendelet vonatkozásában az euró/forint átváltási árfolyam meghatározása tekintetében a közös agrárpolitika
finanszírozásáról szóló, 2005. június 21-i 1290/2005/EK tanácsi rendelet 45. cikk 2. bekezdésében foglaltak
az irányadóak. 11. Záró rendelkezés 11. § Ez a rendelet a kihirdetését követő napon lép hatályba.
12. § (1) Hatályát veszti az Európai Mezőgazdasági Vidékfejlesztési Alapból a falumegújításra és -fejlesztésre igénybe vehető
támogatások részletes feltételeiről szóló 135/2008. (X. 18.) FVM rendelet 6. § (1) bekezdése.
(2) Hatályát veszti az Európai Mezőgazdasági Vidékfejlesztési Alapból nyújtandó, a vidéki örökség megőrzéséhez igénybe
vehető támogatások részletes feltételeiről szóló 138/2008. (X. 18.) FVM rendelet 6. § (1) bekezdése.
Dr. Fazekas Sándor s. k.,
vidékfejlesztési miniszter


text:
62/2009. (XI. 10.) KHEM rendelete az Európai Unió közösségi jogi aktusában előírt, a bányafelügyelet által az Európai Bizottságnak teljesítendő jelentéstétel és közzététel rendjéről.
A bányászatról szóló 1993. évi XLVIII. törvény 50/A. §-ának (2) bekezdése i) pontjában kapott felhatalmazás alapján, a közlekedési,
hírközlési és energiaügyi miniszter feladat- és hatásköréről szóló 133/2008. (V. 14.) Korm. rendelet 1. §-a (1) bekezdésének c) pontjában
meghatározott feladatkörömben eljárva a következőket rendelem el: 1. § A rendelet hatálya a bányafelügyeletet érintő Európai Bizottság részére (a továbbiakban: Bizottság) teljesítendő
jelentéstételi és közzétételi rendre terjed ki. 2. § (1) Ha e rendelet vagy más jogszabály másként nem rendelkezik, a bányafelügyelet a bányászati ügyekért felelős
miniszter (a továbbiakban: miniszter) útján a Bizottság kérésére évente jelentést küld a Bizottságnak a következőkről:
a) a kőolaj és földgáz kutatására, feltárására és kitermelésére szabaddá tett földrajzi területek,
b) a kiadott engedélyek, c) az engedélyesekről és azok összetétele, valamint
d) az ország területén található becsült tartalékok. (2) A bányafelügyelet az (1) bekezdésben meghatározott jelentést az 1. melléklet szerinti adattartalommal készíti el.
(3) Azokat az információkat, amelyek az (1) bekezdésben foglaltak közül közérdekű információnak minősülnek,
a bányafelügyelet a honlapján teszi közzé. (4) A miniszter közli a Bizottsággal az (1) bekezdés szerinti tevékenységeket felügyelő illetékes hatóság nevét, valamint
késedelem nélkül közli az ebben bekövetkező változást. 3. § A rendelet 2. melléklete tartalmazza azokat a bányászatihulladék-kezelő létesítmény engedélyben foglalt
információkat, melyeket megkeresés után a bányafelügyelet a bányászati hulladékok kezeléséről szóló 14/2008. (IV. 3.)
GKM rendelet (a továbbiakban Bhr.) alapján a közösségi statisztikai hivatalok számára hozzáférhetővé tesz.
4. § Abban az esetben, ha a bányafelügyelet a Bhr. 10. §-ának (4) bekezdése, valamint a 11. §-ának (5) bekezdése szerinti
bányászati hulladékkezelés során fellépett üzemzavar, baleset és környezeti károkozás következik be,
a bányafelügyelet a 3. mellékletben meghatározott információkat minden eseményre vonatkozóan évente megküldi
a miniszternek. Ezeknek az információknak a május 1-jén kezdődő és a következő év április 30-ig tartó időszakra kell
kiterjedniük, és azokat legkésőbb ez utóbbi év július 1-jéig kell megküldeni a Bizottságnak.
5. § A bányafelügyelet a bányászati hulladékok kezeléséről szóló jogszabályban említett hulladékkezelési
létesítményekről szóló jelentését a rendelet 4. mellékletben foglalt kérdőív felhasználásával készíti el, és a miniszter
útján eljuttatja a Bizottságnak. 6. § (1) A 3. § (1) bekezdésben említett dokumentumokat a bányafelügyelet a továbbítást követő 8 napon belül honlapján
közzéteszi, és ott legalább 30 napig szerepelteti. (2) Ha a Bizottság a továbbított dokumentumok javítását vagy kiegészítését kéri, a módosításokat követően
a (1) bekezdés rendelkezései alkalmazandók. Záró rendelkezések 7. § (1) Ez a rendelet a kihirdetését követő 8. napon lép hatályba.
(2) Ez a rendelet a következő uniós jogi aktusoknak való megfelelést szolgálja:
a) az Európai Parlament és a Tanács 94/22/EK irányelve (1994. május 30.) a szénhidrogének kutatására, feltárására és
kitermelésére vonatkozó engedélyek megadásának és felhasználásának feltételeiről; b) Az Európai Parlament és a Tanács 2006/21/EK irányelve (2006. március 15.) az ásványinyersanyag-kitermelő
iparban keletkező hulladék kezeléséről és a 2004/35/EK irányelv módosításáról;
c) Az Európai Bizottság 2009/358/EK határozata (2009. április 29.) az ásványinyersanyag-kitermelő iparban keletkező
hulladék kezeléséről szóló 2006/21/EK európai parlamenti és tanácsi irányelv 22. cikke (1) bekezdésének
a) pontjában említett információk összehangolásáról és rendszeres továbbításáról, valamint a 18. cikkében
említett kérdőívről. Hónig Péter s. k.,
közlekedési, hírközlési és energiaügyi miniszter


text:
177/2010. (VI. 1.) KE határozata rendkívüli és meghatalmazott nagykövet kinevezésének hozzájárulásáról.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére hozzájárulok John Deady
rendkívüli és meghatalmazott nagykövetnek Írország magyarországi rendkívüli és meghatalmazott nagykövetévé történő
kinevezéséhez budapesti székhellyel.
Budapest, 2010. április 26. Sólyom László s. k.,
köztársasági elnök


text:
24/2011. (V. 23.) NFM rendelete az Új Magyarország Kockázati Tőkeprogramok keretében tulajdonosi joggyakorló szerv kijelöléséről.
Az állami vagyonról szóló 2007. évi CVI. törvény 3. § (2) bekezdésében kapott felhatalmazás alapján, az egyes miniszterek, valamint
a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 84. § d) pontjában
meghatározott feladatkörömben eljárva a következőket rendelem el:
1. § (1) A Gazdaságfejlesztési Operatív Program 4. Pénzügyi eszközök prioritásának, valamint a Közép-magyarországi
Operatív Program Pénzügyi eszközök 1.3 intézkedésének keretében meghirdetett az Új Magyarország Kockázati
Tőkeprogramok megvalósítása során – az operatív programban meghatározott célokra – a Magyar Állam tulajdonába
került, és a 2011–13. évek közötti időszakban keletkező további kockázati tőkealap-jegyek feletti teljes körű
joggyakorló szervnek 15 éves időtartamra a Nemzeti Fejlesztési Ügynökséget jelölöm ki.
(2 A Nemzeti Fejlesztési Ügynökség köteles minden tárgyévet követő év március 31-éig összefoglaló jelentést küldeni az
állami vagyon felügyeletéért felelős miniszter részére az (1) bekezdés szerinti tulajdonosi joggyakorlás
megvalósulásáról és előrehaladásáról.
2. § Ez a rendelet a kihirdetését követő napon lép hatályba.
Dr. Fellegi Tamás s. k.,
nemzeti fejlesztési miniszter


text:
1716/2018. (XII. 17.) Korm. határozata a XI. Miniszterelnökség és a XX. Emberi Erőforrások Minisztériuma költségvetési fejezetek közötti előirányzat-átcsoportosításról.
A Kormány az  Ösztöndíjprogram Keresztény Fiataloknak („Scholarship Programme for Christian Young People”)
elnevezésű ösztöndíjprogram a  2017/2018. tanév tavaszi és a  2018/2019. tanév őszi félévre az  1.  mellékletben
meghatározott felsőoktatási intézmények hallgatói részére megítélt ösztöndíjak és költségtérítések forrásainak
biztosítása és az  ösztöndíjak kifizetése érdekében az  államháztartásról szóló 2011. évi CXCV. törvény 33.  §
(2) bekezdésében biztosított jogkörében eljárva a Magyarország 2018. évi központi költségvetéséről szóló 2017. évi
C. törvény (a továbbiakban: Kvtv.) 1. melléklet XI. Miniszterelnökség fejezet, 30. Fejezeti kezelésű előirányzatok cím,
1. Célelőirányzatok alcím, 28. Üldözött keresztények segítésének feladatai jogcímcsoport, 1. Ösztöndíjprogram
támogatása jogcím terhére, a  Kvtv. 1.  melléklet XX. Emberi Erőforrások Minisztériuma fejezet, 5. Egyetemek,
főiskolák cím javára 401 658 260 forint és a  Kvtv. 1.  melléklet XX. Emberi Erőforrások Minisztériuma fejezet,
20.  Fejezeti kezelésű előirányzatok cím, 2. Normatív finanszírozás alcím, 2. Nem állami felsőoktatási intézmények
támogatása jogcímcsoport javára 44 276 000, összesen 445 934 260 forint egyszeri átcsoportosítását rendeli el,
a 2. melléklet szerint.
Felelős: pénzügyminiszter
Miniszterelnökséget vezető miniszter
emberi erőforrások minisztere
Határidő: azonnal Orbán Viktor s. k.,
 miniszterelnök


text:
411/2016. (XI. 2.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90.  §-a alapján – az  Országos Bírósági Hivatal elnökének javaslatára – lemondására tekintettel
dr. Szabó Bélát 2016. november 11-ei hatállyal bírói tisztségéből felmentem.
Budapest, 2016. október 19. Áder János s. k.,
 köztársasági elnök


text:
28/2011. (X. 24.) KüM határozata a Magyar Köztársaság Kormánya és a Szlovák Köztársaság Kormánya között a közös államhatárt keresztező szénhidrogén szállító vezetékek építésével, üzemeltetésével, fenntartásával, rekonstrukciójával és üzemzavar-elhárításával kapcsolatos együttműködésről szóló Megállapodás kihirdetéséről szóló 2011. CXIX. törvény 2. és 3. §-ainak hatálybalépéséről.
A 2011. évi CXIX. törvénnyel a Magyar Közlöny 2011. szeptember 20-i, 108. számában kihirdetett, a Magyar Köztársaság
Kormánya és a Szlovák Köztársaság Kormánya között a közös államhatárt keresztező szénhidrogén szállító vezetékek
építésével, üzemeltetésével, fenntartásával, rekonstrukciójával és üzemzavar-elhárításával kapcsolatos együttműködésről szóló Megállapodás 9. cikkének 1. bekezdése a hatálybalépésről az alábbiak szerint rendelkezik:
„Ez a Megállapodás azon legkésőbbi diplomáciai jegyzék kézhezvételétől számított 30. (harmincadik) napon lép
hatályba, amelyben a Szerződő Felek értesítették egymást arról, hogy a Megállapodás hatálybalépéséhez szükséges
belső jogi előírásaiknak eleget tettek.” Az utolsó értesítés időpontja: 2011. szeptember 26.
A Megállapodás hatálybalépésének időpontja: 2011. október 26. A fentiekre tekintettel, összhangban a 2011. évi CXIX. törvény 4. §-ának (3) bekezdésével megállapítom, hogy a Magyar
Közlöny 2011. szeptember 20-i, 108. számában kihirdetett, a Magyar Köztársaság Kormánya és a Szlovák Köztársaság
Kormánya között a közös államhatárt keresztező szénhidrogén szállító vezetékek építésével, üzemeltetésével,
fenntartásával, rekonstrukciójával és üzemzavar-elhárításával kapcsolatos együttműködésről szóló Megállapodás
kihirdetéséről szóló 2011. évi CXIX. törvény 2. és 3. §-ai 2011. október 26-án, azaz kettőezer-tizenegy október
huszonhatodikán lépnek hatályba. Martonyi János s. k.,
külügyminiszter


text:
19/2019. (VI. 25.) OGY határozata a Kúria elnökének országgyűlési beszámolója a Kúria 2017. tevékenységéről a jogegység biztosítása és az önkormányzati normakontroll körében címmel benyújtott beszámoló elfogadásáról.
Az Országgyűlés a  Kúria elnökének országgyűlési beszámolója a  Kúria 2017. évi tevékenységéről a  jogegység
biztosítása és az önkormányzati normakontroll körében címmel benyújtott beszámolóját elfogadja.
Kövér László s. k.,
az Országgyűlés elnöke